KORRALDUS

EELNÕU

Suure-Jaani								   . september 2024 nr

Projekteerimistingimuste andmine

Põhja-Sakala vald plaanib 2024. aastal projekteerida Olustvere alevikus Müüri tänava äärde kergliiklustee. Kavandatav kergliiklustee, pikkusega ca 115 m  kulgeb munitsipaalomandis oleval Müüri tänava katastriüksusel ja riigi omandis olevatel Müüri tn 5 katastriüksusel ja Müüri tn 3 katastriüksusel.
Planeeritav kergliiklustee koos valgustusega likvideerib liiklusohtliku tänavalõigu Müüri tänaval, mis paikneb Olustvere mõisa pargitee ja Müüri tn 3 asuva söökla vahelisel alal, mida põhiliselt kasutavad Olustvere Põhikooli õpilased. 

Müüri tänava kergliiklustee rajamine sööklast koolini on kavandatud Põhja-Sakala valla arengukava tegevuskavas 2023 – 2030.

Kergliiklustee aluse riigimaa osas seatakse isiklik kasutusõigus Põhja-Sakala valla kasuks või seadustatakse kergliiklustee aluse maa kasutus muul viisil. 

Kavandatava kergliiklustee maa-alal kehtib Olustvere aleviku elamutsooni detailplaneering (kehtestatud Olustvere Vallavolikogu 15.06.2000 määrusega nr 7) ja Olustvere Teenindus- ja Maamajanduskooli maaüksuse 54501:002:0522 detailplaneering (kehtestatud Suure-Jaani Vallavolikogu 25.05.2006 otsusega nr 71).
Vastavalt ehitusseadustiku § 99 lõikele 1 on projekteerimistingimused nõutavad ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud. 
Vastavalt ehitusseadustiku § 27 lõike 1 punktile 2 võib detailplaneeringu olemasolu korral pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta või detailplaneeringu kehtestamise järel on ilmnenud olulisi uusi asjaolusid või on oluliselt muutunud planeeringuala või selle mõjuala, mille tõttu ei ole enam võimalik detailplaneeringut täielikult ellu viia.  Ehitusseadustiku § 27 lõike 4 punkti 7 alusel võib täpsustada projekteerimistingimustega asjakohasel juhul liikluskorralduse põhimõtteid. Antud juhul täpsustatakse Olustvere aleviku elamutsooni detailplaneeringus määratud kergliiklustee asukohta.  
Ehitusseadustiku § 31 lõige 1 annab pädevale asutusele õiguse otsustada, kas projekteerimistingimuste andmine on vajalik korraldada avatud menetlusena. Ehitusseadustiku § 31 lõike 1 kohaselt tuleb detailplaneeringu olemasolul korraldada projekteerimistingimuste andmine avatud menetlusena. Vastavalt Põhja-Sakala Vallavolikogu 24.03.2022 otsusega nr 42 kehtestatud Põhja-Sakala valla üldplaneeringule tuleb jalgratta- ja jalgteede kavandamisel anda projekteerimistingimused tee rajamiseks läbi avatud menetluse.
Põhja-Sakala Vallavolikogu 24.05.2018 määruse nr 42 „Ehitus- ja planeerimisvaldkonna ülesannete täitmine Põhja-Sakala vallas” kohaselt on osakonna pädevuses projekteerimistingimuste taotluste menetlemine, sh taotluste kontrollimine ja taotluste läbi vaatamata jätmise üle otsustamine ning projekteerimistingimuste andmise menetluse korraldamine avatud menetlusena. 
Vallavalitsuse majandusosakond korraldab/korraldas projekteerimistingimuste eelnõu avaliku väljapaneku Põhja-Sakala valla veebilehel ajavahemikul 12.08.2024 – 26.08.2024 ning määras ettepanekute ja vastuväidete esitamise tähtajaks 27.08.2024. Avalikust väljapanekust ja võimalusest esitada projekteerimistingimuste eelnõu kohta ettepanekuid informeeriti valla veebilehel ja ajalehes Sakala 10.08.2024.
Ehitusseadustiku § 31 alusel esitas vallavalitsus 08.08.2024 kirjaga nr 7-7/66 projekteerimistingimuste eelnõu kooskõlastamiseks Keskkonnaametile ja Muinsuskaitseametile ning 08.08.2024 kirjaga nr 7-7/67 arvamuse avaldamiseks asutusele või isikutele, kelle õigusi või huve võib kergliiklustee ehitamine puudutada (Transpordiamet, Haridus- ja Teadusministeerium, Olustvere Teenindus- ja Maamajanduskool, Olustvere Põhikool, Telia Eesti AS, AS Põhja-Sakala Haldus).

Eelnõu täiendatakse vastavalt esitatavatele ettepanekutele.
Esitatavad kooskõlastused ja arvamused lisatakse korralduse lisasse 2.

Planeeritav kergliiklustee ehitamine ei ole keskkonnamõju hindamise ja keskkonnajuhtimissüsteemi seaduse § 6 lõike 1 alusel olulise keskkonnamõjuga tegevus.
Vastavalt Vabariigi Valitsuse 29.08.2005 määruse nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 13 lõikele 8 kuulub tee rajamine tegevuste hulka, mille korral tuleb anda keskkonnamõju hindamise vajalikkuse eelhinnang. 
Projekti koostamise käigus tuleb koostada keskkonnamõju hindamise eelhinnang, eesmärgiga välja selgitada, kas kavandatava tegevuse läbiviimisel võib tõenäoliselt ilmneda oluline negatiivne keskkonnamõju ning kas on vajalik läbi viia keskkonnamõju hindamine. 
 
Aluseks võttes eeltoodut, ehitusseadustiku § 27, 28 lg 1, 31, § 99 lg 1 ja 2 ning  Põhja-Sakala Vallavolikogu 24.05.2018 määruse 42 „Ehitus- ja planeerimisvaldkonna ülesannete täitmine Põhja-Sakala vallas“ § 3 punkti 1, 

1. Anda Olustvere alevikus Müüri tänava kergliiklustee ehitusprojekti koostamiseks vajalikud
projekteerimistingimused (korralduse lisa 1).

2. Projekteerimisel arvestada kooskõlastuste ja arvamustega vastavalt korralduse lisale 2 (esitatavad kooskõlastused ja arvamused).

3. Korraldus jõustub teatavakstegemisest.

4. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42; 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamist arvates.

allkirjastatud digitaalselt					allkirjastatud digitaalselt
Karel Tölp						       Veronika Ling
Vallavanem							Vallasekretär

Saata: majandusosakond 

Lisa 1
Põhja-Sakala Vallavalitsuse
.09.2024
korraldusele nr 

PROJEKTEERIMISTINGIMUSED

1. Ehitustegevuse liik: Olustvere aleviku Müüri tänava kergliiklustee rajamine.

2. Projekteerimistingimuste andja:
Põhja-Sakala Vallavalitsus
Registrikood 77000463
Üllar Loper, ehitusspetsialist

3. Taotluse andmed:
Liik: projekteerimistingimuste taotlus detailplaneeringu olemasolul
Kuupäev: 05.08.2024
Taotleja: Põhja-Sakala Vallavalitsus, e-post pohja-sakala@pohja-sakala.ee 

4. Ehitamisega hõlmatavate kinnisasjade andmed:
Katastritunnus	Asustusüksus	Lähiaadress	Sihtotstarve	
75801:001:0373	Olustvere alevik	Müüri tänav	Transpordimaa	
54501:002:0058	Olustvere alevik	Müüri tn 5	Maatulundusmaa	
54501:002:0059	Olustvere alevik	Müüri tn 3	Ühiskondlike ehitiste maa 95% ja ärimaa 5%	

Kui projekteerimise käigus selgub vajadus muude kinnisasjade hõlmamiseks projektalasse, siis tuleb esimesel võimalusel teavitada sellest Põhja-Sakala Vallavalitsuse majandusosakonda.

5. Kavandatava kergliiklustee ligikaudne asukoht:

Joonis 1. Perspektiivse kergliiklustee kulgemine munitsipaalomandis oleval Müüri tänava katastriüksusel ja riigiomandis olevatel Müüri tn 5 ja Müüri tn 3 katastriüksustel.

6. Maa-alal kehtivad planeeringud:
6.1. Põhja-Sakala valla üldplaneering;
6.2. Olustvere Teenindus- ja Maamajanduskooli maaüksuse 54501:002:0522 detailplaneering;
6.3. Olustvere aleviku elamutsooni detailplaneering.

7. Projekteerimistingimuste sisu ja põhjendused:
Olustvere aleviku elamutsooni detailplaneeringus käsitletud kergliiklustee asukohta täpsustavad projekteerimistingimused antakse Müüri tänava äärse kergliiklustee rajamiseks eesmärgiga   likvideerida liiklusohtlik tänavalõik Müüri tänaval. 

8. Vajalikud uuringud: 
8.1. Geodeetilised uuringud ja geodeetiline alusplaan;
8.2. Ehitusgeoloogilised uuringud - vajadusel, võib asendada ka olemasoleva pinnase kindlakstegemiseks šurfiaukude kaevamisega projektalal;
8.3. Ristuvate tehnovõrkude ja rajatiste asukohtade väljaselgitamine.

9. Arhitektuur-ehituslikud tingimused:
9.1. Tee-ehitusprojektiga lahendada Olustvere aleviku Müüri tänava kergliiklustee, mis kulgeb paralleelselt Müüri tänavaga ja asub riigi- ja munitsipaalomandis olevate maadel. Projekteeritavat ala võib suurendada, kui seda tingib projektlahendus;
9.2. Tee pikkus - ca 115 m; 
9.3. Tee laius ca 2,5 m, + teepeenar 0,25 m mõlemal pool + eraldus-haljasriba, paiknemisega Müüri tn 5 haljasalal ja Müüri tn 3 parkla esise haljasala teepeenral;
9.4.	Kergliiklustee projekteerida tee või maaüksuse serva selliselt, et maa ei oleks tükeldatud ja maad oleks võimalik efektiivselt kasutada. Tee peab olema seotud olemasolevate teedega. Juurdepääsuteede asukohas tagada jalgratta- ja jalgtee pikiprofiili säilimine ühtlase joonena. Juurdepääsuteedel projekteerida jalgratta- ja jalgtee sõidutee konstruktsiooniga;
9.5. Tee peab omama nõuetekohast tolmuvaba katet, teemärgistust, viitasid, ohutusmeetmeid, ülekäigukohti. Sõidukijuhtidele tagada ristmikel ja juurdepääsuteedel projekteeritavale kergliiklusteele normikohane nähtavus, projekteerida vastavad meetmed. Näidata asendiplaanil nähtavuskolmnurgad;
9.6. Tee peab olema mugav ja võimaldama seda kasutada ka liikumispuudega isikutel;
9.7. Tee peab olema kavandatud nii, et seda on võimalik nii lumest puhastada kui ka vältida vihmavee kogumist või ülevoolamist sellele. Lahendada projekteeritavalt alalt sademevee ärajuhtimine. Vertikaalplaneerimise ja sademevee ärajuhtimise projekteerimisel leida lahendused, mis väldiksid sademevee valgumise ja/või kogunemise teelt naaberkruntidele ja munitsipaalteele;
9.8. Projektiga näha ette kergliiklustee tänavavalgustus. Valgustuse projekteerimisel näidata tänavavalgustuse toitekaablite ja mastide asukohad. Projekteerida täiendav valgustus jalakäijate ülekäikudel;
9.9. Projektiga näha ette teeümbruse haljastamine (sh puude/põõsaste likvideerimine, okste piiramine) ja olemasoleva taastamine.

10. Projekti vormistus:
10.1. Projekti koostamisel lähtuda kehtivatest normidest (EPN), standarditest (EVS) ja Eesti Vabariigi õigusaktidest;
10.2. Ehitusprojekt peab vastama majandus- ja taristuministri 09.01.2020 määrusele nr 2 „Tee ehitusprojektile esitatavad nõuded“, 03.08.2015 määrusega nr 101 „Tee ehitamise kvaliteedi nõuded“ ja 17.07.2015 määrusega nr 97 “Nõuded ehitusprojektile” kehtestatud nõuetele;
10.3. Kui projekteerimise käigus selgub vajadus muude kinnisasjade hõlmamiseks projektalasse, siis tuleb esimesel võimalusel teavitada sellest Põhja-Sakala Vallavalitsuse majandusosakonda ning kaasata kinnisasja omanik projekti koostamisse;
10.4. Projektdokumentatsioon peab olema koostatud või kontrollitud projekteerimises pädevate ja vastavat kutsetunnistust omavate spetsialistide poolt ning koostatud vastavalt tehnilistele tingimustele;
10.5. Projekteerijal on kohustus ehitusprojekti lisana esitada krundi jaotuskavad;
10.6. Ehitusprojekti koosseisu lisada võrguettevõtete tehnilised tingimused ja muu projektiga seonduv informatsioon. Esitada ehitusest tulenev tehnovõrkude rajamise, rekonstrueerimise, kaitsmise ja ümbertõstmise lahendus. Tehnovõrgud projekteerida vastavalt võrguettevõtete poolt väljastatud tehnilistele tingimustele. Projektiga hõlmatud alal võtta nõusolek olemasolevate ja projekteeritavate tehnovõrkude valdajatelt;
10.7. Esitada töömahtude koondtabel tööliikide lõikes koos arvestuslike hindadega, ehituskulude kalkulatsiooni ja töömahtude tabeli koostamine Exceli tabeli vormingus;
10.8. Ehitusprojekti koosseisu lisada väljastatud projekteerimistingimused;
10.9. Enne tööprojekti koostamist peab eelprojekti kooskõlastama Põhja-Sakala Vallavalitsuse majandusosakonnaga;
10.10. Eelprojekti tutvustamiseks tuleb korraldada avalik arutelu.

11. Vajalikud tehnilised ja muud tingimused
11.1. Elektrienergiavarustusele - Elektrilevi OÜ;
11.2. Sidekaabel - Telia Eesti AS;
11.3. Trassid – Põhja-Sakala Haldus AS.

12. Projekti kooskõlastamine ja koostöö
12.1. Elektrilevi OÜ (elektriliinid);
12.2. Telia Eesti AS (sideliinid);
12.3. Muinsuskaitseamet (asulakoha kaitsevöönd);
12.4.	Keskkonnaamet (Olustvere park);
12.5. Projekteerimisalasse jäävad trassivaldajad juhul kui tehnorajatise kaitsevööndisse kavandatakse ehitustegevust;
12.6. Projekteerimisalasse jäävate kinnistute omanikega tuleb teha koostööd;
12.7.	Seisukohad ja arvamused projekti kohta esitada ehitusprojekti koosseisus, seisukohtade ja arvamuste kohta koostada koondtabel.

13.	Projekti esitamine
Projekt esitada elektrooniliselt, projektdokumentatsiooni tervikkaust digitaalselt (kõik joonised,
tiitelleht, seletuskiri koos lisadega PDF failidena, lisaks asendiplaan ja topo-geodeetiline
alusplaan DWG-failina, Exceli failina mahud ja eelarve) Põhja-Sakala Vallavalitsusele. Elektrooniliselt esitatav projekt peab olema digitaalselt allkirjastatud projekteerija/vastutava spetsialisti poolt.

Üllar Loper
ehitusspetsialist
yllar.loper@pohja-sakala.ee 
5196 6992